《因同年王简之任福清寄呈叶老师 其二》
明代·李孙宸

冥鸿天外杳难攀，天上犹悬曳履班。共识晋公闻外国，几时安石起东山。

形图画阁麒麟里，家在仙人烟雾间。云汉望来知有路，乘槎应儗客星还。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。